Bak kut teh

'Bak kut teh (sípẹ́lì mìíràn ni bah kut teh ìgékúrú rẹ̀ ni BKT; , lédè Teochew Pe̍h-uē-jī: nêg8-gug4-dê5) ó jẹ́ oúnjẹ tí a ṣe pẹ̀lú egungun ẹlẹ́dẹ̀, tí wọ́n sì máa ń jẹ́ dáradára ní àwọn orílẹ̀-èdè Malaysia àti Singapore níbi tí àwọn ará Hoklo wà àti ní àgbègbè Teochew. 

Orúkọ yìí, láti ẹ̀ka èdè Hokkien túmọ̀ sí  "tíì egungun ẹran", lára èròjà ọbẹ̀ náà ni egungun elédè, tí wọ́n sè nínú omi ewébè àti adùn bíi star anise, cinnamon, cloves, dong quai, èso fennel àti gálíkì fún ọ̀pọ̀lọpọ̀ wákàtí. Àmọ́, a lè fi ẹja, ẹran adìẹ àti ẹran mìíràn sèé.Grêlé D, Raimbault L, Chng N. Discover Singapore on Foot. Select Publishing, 2007. page 158. 
Pẹ̀lú orúkọ rẹ̀, kò sì tíì kankan nínú oúnjẹ náà; orúkọ yẹn túmọ̀ sí tíì alágbára kan tí orúkọ rẹ̀ ń jẹ́ oolong, tíì Chinese èyí tí wọn yóò bù pẹ̀lú oúnjẹ náà fún ẹni tí wọ́n bá fẹ́ gbe fún pẹ̀lú ìgbàgbọ́ pé tíì náà yóò mú kí ọ̀pọ̀lọpọ̀ ọ̀rá èyí tí ó wà nínú oúnjẹ náà dínkù lẹ́yìn tí ó bá mú tíì náà lé oúnjẹ yẹn. 

Wọ́n máa ń jẹ Bak kut teh gẹ́gẹ́ bí oúnjẹ àárọ̀ tàbí tọ̀sán. Àwọn ẹ̀yà Hokkien àti Teochew ní àṣà kí wọ́n máa mu tíì gan, ìdí nìyí tí àṣà náà fi wọ inú oúnjẹ tí wọ́n ń jẹ.

Àríyànjiyàn Lórí Ìbẹ̀rẹ̀ Rẹ̀
Ìbéèrè lórí ìbẹ̀rẹ̀ oúnjẹ yìí jẹ́ àkòrí àríyànjiyàn láàárín orílẹ̀-èdè Malaysia àti Singapore; ni ọdún 2009, mínísítà ìrìn-àjò ti Malaysia, Ng Yen Yen, sọ pé oúnjẹ bak kut teh yìí jẹ́ oúnjẹ tí ó ní orísun Malaysian, àti pé àwọn orílẹ̀-èdè tí ó yí wọn ká ni ó ti "jí" ọ̀pọ̀lọpọ̀ oúnjẹ èyí tí ó láti orílẹ̀-èdè Malaysia.

Ẹ̀dà Rẹ̀
Onírúurú ẹ̀dà ni bak kut teh ní, ọ̀nà tí àwọn ará ìlú ibi tó ti ṣẹ̀ wá ń gbà láti sèé ni yóò ni ipa lórí rẹ̀. 

Ẹ̀dà mẹ́ta ni bak kut teh ní níbí.
 Sítáìyì àwọn ará Teochew, èyí funfun lójú àmọ́, ó nílò ọ̀pọ̀ ata dúdú àti gálíkì nínú rẹ̀.
 Sítáìyì àwọn ará Hoklo (Hokkien), èyí gba onírúurú ewébẹ̀ àti ọbẹ̀ sọ́yà kí ó lè ta sánsán, kúná àti dúdú si. 
 Sítáìyì àwọn ará Cantonese, wọ́n ní àṣà kí a máa mu ọbẹ̀ (oúnjẹ Canton), ó ní àfikún àwọn ewébẹ̀ tí ó ṣiṣẹ́ òògùn láti lè ní ọbẹ̀ tí yóò ta sánsán gidigidi. 

Ìyàtọ̀ èyí tó o fojú hàn lójú láàárín ẹ̀dà bak kut teh ti Hokkien àti ti Teochew ni pé, àwọn Hokkiens máa ń lo ọbẹ̀ sọ́yà èyí tí ó dúdú gan, nítorí náà, ọbẹ̀ tiwọn ló máa dúdú jù.

Ní orílẹ̀-èdè Malaysia, wọ́n ní ẹ̀dà bak kut teh èyí tí kò ní ọ̀rá púpọ̀, tí wọ́n fi ẹran adìẹ sè, orúkọ rẹ̀ ni chik kut teh. Ó tún ṣiṣẹ̀ gẹ́gẹ́ bí halal, ẹ̀dà oúnjẹ fún àwọn  Mùsùlùmí, tí ẹ̀sìn wọn kò gbà wọ́n láàyè àti jẹ ẹran ẹlẹ́dẹ̀.

Bak kut  jẹ́ gbajúmọ̀ láàárín àgbègbè Chinese Indonesian ni ẹ̀rẹ́kùsù Riau, Indonesia.

Ẹ̀dà ewébẹ̀ ti bak kut  ni a tún lè rí ní orílẹ̀-èdè Malaysia. Kàkà ki wọ́n lo ẹran, olù ni wọ́n yóò.

Àkọsílẹ̀ Orílẹ̀-Èdè Malaysia
Ní ọjọ́ kejìlélógún, oṣù kọkànlá, ọdún 2008, àwọn Ìgbìmọ̀ Malaysian Klang Chinese Chamber of Commerce and Industry (KCCCI) darapọ̀ pẹ̀lú àwọn márùn-ún tí ń ta bak kut teh ni ìlú Klang láti se abọ́ èyí tí ó tóbi jù fún ẹ̀dà  bak kut teh ti Hokkien. Fífẹ̀ abọ́ náà jẹ́  182.88 cm, ó sì ga níwọ̀n 91.44 cm, ó gba iye ẹran 500 kg, àti iye 450 kg níwọ̀n ọbẹ̀ pẹ̀lú ìwọ̀n 50 kg ni ti ewébẹ̀ ológùn, wọ́n sì ti ṣe àkọsílẹ̀ rẹ̀ sínú ìwé Malaysian Book of Record.

 Ìdámọ̀ 
Wọ́n ṣe ìdámọ́ fún oúnjẹ Bak kut teh'' gẹ́gẹ́ bí ohun ìní iyebíye ti orílẹ̀-èdè Malaysia ní ọjọ́ kẹtalélógún, oṣù kejì, ọdún 2024.

Tún Wo

 Sekba
 List of Chinese soups
 List of soups

Àwọn Ìtọ́kási